**TamU-K** oli jalkapalloseura Tampere Unitedin kannattajat ry:n edustusjoukkue, joka toimi vuosina 2007–2015. Joukkue aloitti kaudella 2012 Palloliiton Tampereen piirin Kutosessa, ja pelasi viimeisellä kaudella 2015 Tampereen piirin Nelosessa. Seura ilmoitti tavoitteekseen nostaa edustusjoukkue Palloliiton sarjoihin, eli vähintään Kakkoseen. Helmikuussa 2015 ilmoitettiin Tampere Unitedin paluusta jalkapallokartalle kauden 2016 alusta ja TamU-K:n sulautuvan seuraan.

Historia
--------

Tampere Unitedin kannattajat (TUK) ry perustettiin 11. syyskuuta 2009 tukemaan talousvaikeuksissa paininutta jalkapalloseura Tampere Unitedia. Toiminnan alkuvaiheessa yhdistys keräsi varoja hankkiakseen Tampere United Oy:n osakkeita. Kun Tampere United suljettiin Palloliiton alaisista kilpailuista huhtikuussa 2011, TUK ry ilmoitti kaudelle 2011 oman joukkueensa Palloliiton Tampereen Piirin harrastesarjaan nimellä TamU-K. Joukkue sijoittui sarjassa neljänneksi saldonaan kuusi voittoa, yksi tasapeli ja kolme tappiota.

Kausi 2012 oli TamU-K:n ensimmäinen kilpasarjoissa. Sen ensimmäinen virallinen kilpailullinen ottelu oli 21.4.2012 pelattu Suomen Regions' Cupin ottelu Kangasalan Voittoa vastaan. Lisäksi TamU-K pelasi kaudella 2012 Palloliiton Tampereen piirin Kutosessa. Se tuli lohkossaan toiseksi ja eteni nousukarsintojen kautta Tampereen piirin Vitoseen kaudeksi 2013. Pyynikin urheilukentällä pelatuissa nousukarsintaotteluissa kaatui ensin Parkanon Ponteva noin 200 katsojan edessä, ja viikkoa myöhemmin nousu ratkesi 4-2 -voitolla Tahmelan Vesasta ottelussa, jota oli tullut seuraamaan noin 440 henkeä. Kauden mittaan TamU-K:n peleissä oli muutenkin sarjatasoon nähden suuria yleisömääriä, sillä esimerkiksi 2-0 voittoon päättyneessä lohkon kärkiottelussa Pelikasseja vastaan katsojia oli Kaukajärven kentän laidalla yli sata.

Kaudella 2013 TamU-K:n ykkösjoukkue pelasi Vitosessa ja kakkosjoukkue Tampereen piirin harrastesarjassa. Ykkösjoukkueessa pelasi aktiivisen seuratoiminnan ja seuran äänekkäiden kannattajien houkuttelemana useita pelaajia, joilla on kokemusta ylemmiltä sarjatasoilta. Joukkue varmisti sarjanousun Neloseen jo ennen kauden viimeistä ottelua. Lopulta sarjassa kertyi 20 voittoa, yksi tasapeli ja yksi tappio. Kaudella 2014 seuralla oli edustusjoukkueen lisäksi kakkosjoukkue Kutosessa sekä kolmosjoukkue piirin harrastesarjassa.

Kaudella 2014 TamU-K sijoittui Tampereen piirin Nelosessa toiseksi, ja pelasi kauden päätteeksi nousukarsintaottelun vieraissa FC Raumaa vastaan. Ottelun varsinainen peliaika päättyi tasan 3-3 (2-1), mutta FC Rauma voitti seuranneen rangaistuspotkukilpailun maalein 3-1. Näin edustusjoukkue pelasi Nelosessa myös kaudella 2015.

Junioritoiminta
---------------

TamU-K aloitti junioritoiminnan talvella 2013-14, kun F9-poikien joukkue pelasi piirinsarjaa. Kesällä 2014 TamU-K:lla on neljä juniorijoukkuetta jalkapallon piirinsarjoissa ja kaksi joukkuetta kaupunginosasarjoissa.

Hallinto
--------

Seura on kannattajien perustama ja omistama, ja päätösvalta seurassa kuuluu sen jäsenille. Käytännössä seuran toiminta perustuu vapaaehtoistyöhön sekä yhteisöllisyyteen. Seuran jäsenyys on avoinna kaikille Tampere Unitedin kannattajille. Seuran päivittäisiä asioita hoitaa hallitus, jonka puheenjohtaja on tällä hetkellä Heikki Wilen.

Suhde emoseuraan
----------------

Tampere Unitedin kannattajat ry on kotisivuillaan ilmoittanut tavoitteekseen nimen Tampere United palauttaminen jalkapallokentille, vaikka alkuperäinen tavoite palauttaa TUK ry kannattajien yhdistykseksi ja Jalkapalloseura Tampere United ry jalkapalloa harjoittavaksi urheiluseuraksi ei näytäkään toteutuvan. Tampere United ry on antanut luvan TamU-K -nimen käyttöön, ja TamU-K:lla on muutenkin emoseuran täysi tuki takanaan. Tampere United ry:n puheenjohtaja Jyrki Laiho on huhtikuussa 2012 todennut, että hänestä olisi hienoa, jos Tampere Unitedin saadessa sarjapaikan takaisin myös TamU-K olisi osa seuraa.

Seuran tunnus
-------------

TamU-K:n seuratunnus on samankaltainen emoseuran vastaavan kanssa. Ylimääräinen tähti lisättiin kuvaamaan kannattajia, aiemman 11 tähden sijaan.*lähde?* Lisäksi emoseuran tunnuksessa ollut pallo korvattiin perinteisemmällä versiolla, ja tunnuksen muoto muutettiin samaksi kuin Tampereen vanhan vaakunan muoto.

Kannattajat
-----------

TamU-K:n kannattajat ovat pääasiassa Palloliiton sarjoista suljetun Tampere Unitedin kannattajia. Vuonna 2003 perustettu *Sinikaarti* kannattaa aktiivisesti TamU-K:ta. Lisäksi TamU-K:lla on kannattajia Seattlessa Yhdysvalloissa, jonne seura on myynyt merkittävän määrän fanituotteita. Numero 12 on ilmoitettu kuuluvaksi kannattajille, jolloin pelaajisto ei sitä käytä.

Kannattajien lauluissa kuullaan usein kritiikkiä Palloliittoa kohtaan sekä itseironisia viittauksia Singaporen rahoihin.

Päävalmentajat
--------------

* 2011-2012 Suomi Antti Pettinen
* 2013-2015 Suomi Mika Suonsyrjä

Palkitut pelaajat ja taustahenkilöt
-----------------------------------

|  |  |  |
| --- | --- | --- |
| * Vuoden pelaaja (yleisöäänestys)
	+ 2013 Suomi Petri Vadén
	+ 2014 Suomi Mika Kytöviita
	+ 2015 Suomi Roope Hakulinen
* Tähtipörssin voittaja
	+ 2013 Suomi Petri Vadén
	+ 2014 Suomi Mika Kytöviita ja Suomi Jan Riikonen
	+ 2015 Suomi Tuomas Savinainen
* Valmennuksen vuoden pelaaja
	+ 2012 Suomi Lauri Heittola
	+ 2013 Suomi Petri Vadén
* Puheenjohtajan malja
	+ 2012 Suomi Mika Suonsyrjä
	+ 2013 Suomi Antti Niemistö
	+ 2014 Suomi Niko Virtanen
	+ 2015 Suomi Juha Pietilä
 |   | * Sinikaartin valitsema vuoden pelaaja
	+ 2011 Suomi Joonas Niemelä
	+ 2012 Suomi Youcef Chemlal
	+ 2013 Suomi Timo Kauppinen
	+ 2014 Suomi Jan Riikonen
	+ 2015 Suomi Roope Hakulinen
* Sinikaartin valitsema pelimies
	+ 2011 Suomi Matias Palo
	+ 2012 Marokko Ahmed Lakra
	+ 2013 Suomi Juha Kumara
	+ 2014 Italia Andrea Milanti
	+ 2015 Suomi Otto Pitkänen
 |

Lähteet
-------

* *tamu-k.com*. Viitattu 20.10.2012.
* *tamu-k.com*. Viitattu 20.10.2012.

### Viitteet

1. 1 2  Viialan Peli-Veikoilla musta perjantai *Akaan Seutu*.  17.9.2013. Viitattu 17.9.2013.
2. 1 2 3 4 5  Reportaashi: Eteenpäin, sinipaidat!.  *Aamulehti*, 27.6.2013.
3. ↑  TamU-k: Tampere United tekee paluun kotimaiselle jalkapallokartalle *tamu-k.com*.  10.2.2015. Viitattu 27.6.2016.
4. 1 2  Sinipaidat ovat täällä taas *Kansan Uutiset*.  12.10.2012. Viitattu 19.10.2012.
5. 1 2  New beginnings.  *When Saturday Comes*, joulukuu 2012, nro 310, s. 35.
6. ↑  Tampere Unitedia koskevat päätökset *Suomen Palloliitto*.  27.4.2011. Viitattu 20.10.2012.
7. ↑  TamU:n kannattajat jalkautuivat kentälle kesän tukifutikseen.  *Aamulehti*, 14.5.2011.
8. ↑  ResultCode *Suomen Palloliitto*. Viitattu 20.10.2012.
9. ↑  "Tamperelainen: Yllätysveto - TamU palaa futiskartalle" *Iltalehti*.  22.12.2011. Viitattu 3.1.2014.
10. ↑  "TamU on meidän oma seuramme" *Tamperelainen*.  27.12.2011.  Arkistoitu 27.9.2013. Viitattu 21.9.2013.
11. ↑  TamU palasi äänekkäästi Pyynikillä.  *Aamulehti*, 22.4.2012.
12. 1 2 3  Regions Cup -huumaa TamU-K – KaVo 0-3 (0-1) 21.4. *Vastapallo*.  21.4.2012.  Arkistoitu 26.4.2012. Viitattu 19.10.2012.
13. ↑  ResultCode *Suomen Palloliitto*. Viitattu 20.10.2012.
14. ↑  Kutosen finaali oli upea spektaakkeli *Aamulehti*.  11.10.2012. Viitattu 19.10.2012.
15. ↑  Tampereella ei muka jalkapallokulttuuria?! - Katso tämä video ja tarkista kantasi! *Tamperelainen*.  8.10.2012.  Arkistoitu 12.11.2012. Viitattu 19.10.2012.
16. ↑  TamU tekee nousua jälleen *Tamperelainen*.  1.10.2012.  Arkistoitu 4.3.2016. Viitattu 19.10.2012.
17. ↑  "Ei meiltä Palloliitto seuraa viedä voi" Nouseeko Tamu-K heti Vitoseen? *Vastapallo*.  2.10.2012. Viitattu 19.10.2012. [vanhentunut linkki]
18. ↑  Nousujuhlaa: TamU-K nousi vitoseen.  *Aamulehti*, 8.10.2012.
19. ↑  Jalkapallon juhlaa Pyynikillä *Pispalalainen*.  2/2012.  Arkistoitu 23.9.2013. Viitattu 11.12.2012.
20. ↑  Kentäl lairalta – TamU elää *Aamulehti*.  16.8.2012. Viitattu 15.12.2012.
21. ↑  Kentäl lairalta – Vitosta *Aamulehti*.  27.6.2013. Viitattu 28.6.2013.
22. ↑  Katso video: Tällä jalkapalloseuralla on Tampereen äänekkäin kotikatsomo! *Aamulehti*.  26.6.2013. Viitattu 28.6.2013.
23. ↑  TamU-K ja Melody iskivät nousut Neloseen *Aamulehti*.  19.9.2013. Viitattu 19.9.2013.
24. 1 2  Matt Negrin: Fans Lose Soccer Team, Then Build Their Own *The New York Times*.  30.4.2014. Viitattu 2.5.2014.
25. ↑  "Kannattajat ovat tämä seura".  *Länsi-Suomi*, 4.10.2014.
26. ↑  TamU-K:n unelma karkasi karvaasti rankkareilla *Aamulehti*.  9.10.2014. Viitattu 10.2.2015.
27. ↑  TamU-K aloittaa junioritoiminnan Tampereella *Tamperelainen*.  22.3.2014.  Arkistoitu 22.3.2014. Viitattu 22.3.2014.
28. ↑  Nelosdivarin joukkueesta yllätysuutinen Amerikassa *Iltalehti*.  1.5.2014. Viitattu 2.5.2014.
29. ↑  Tamu ei luovuta vieläkään – Nyt puhutaan liigapaikasta vuodelle 2013 *Tamperelainen*.  21.4.2012.  Arkistoitu 22.3.2014. Viitattu 21.10.2012.
30. ↑  MLS-jättiseuran faneilta terveiset Suomeen – katso kuva! *MTV3.fi*.  9.10.2012. Viitattu 19.10.2012.
31. ↑  New York Times seuraa tamperelaista alasarjajalkapalloa - Lue uskomaton tarina taustalta! *Tamperelainen*.  1.5.2014.  Arkistoitu 2.5.2014. Viitattu 2.5.2014.
32. ↑  Uho, tuho ja uusi nousu.  *Iltalehti*, 2.5.2014.

Aiheesta muualla
----------------

* Seuran sivusto
* Kannattajaryhmä Sinikaarti (Arkistoitu – Internet Archive)